Z A P I S N I K
s 21. sjednice Vijeća Mjesnog odbora Šestinski dol - Vrhovec, 30. ožujka 2023. 
u prostorijama Mjesne samouprave Šestinski dol - Vrhovec, Ilica 181
s početkom u 18:30 sati 

NAZOČNI ČLANOVI VIJEĆA: Dario Horvatić, Božena Horvat-Alajbegović, Dario Ptičar, Svjetlana Veseli, Tena Zenko Milović,  Josip Burek, Ivona Molan

NENAZOČNI ČLANOVI VIJEĆA: 
Tvrtko Horvatić

OSTALI NAZOČNI:
Nevenka Antunović, stručni referent za rad tijela mjesne samouprave

Predsjedava Tena Zenko Milović, predsjednica Vijeća.

Konstatira da je nazočno 7 od ukupno 8 članova što zadovoljava da se odluke mogu pravovaljano donositi.
Predsjednik daje na usvajanje Zapisnik s 20. sjednice od 16. veljače 2023.
Zapisnik s 20. sjednice jednoglasno usvojen.

Predsjednica predlaže dopunu dnevnog reda. Točka 1. Ostavka predsjednice VMO Šestisnki dol – Vrhovec, Točka 2.  Imenovanje predsjednika VMO Šestinski dol – Vrhovec, Točka 10. Postavljanje stupića u ulici Kunišćak
Predsjednica tako dopunjen dnevni red daje na glasanje.
S 5 glasova ZA i 2 glasa PROTIV usvojen slijedeći:

D n e v n i   r e d
	               
1. Ostavka predsjednice VMO Šestisnki dol - Vrhovec
2. Imenovanje predsjednika VMO Šestisnki dol - Vrhovec
3. Preimenovanje autobusnog stajališta „Drage - Kastenovac“ u „Kestenovac“
4. Ulica Podolje – zahtjev za uvođenje parkirne zone
5. GUP – prijedlog za očitovanje na izmjene
6. Ostali nespomenuti rashodi poslovanja – organiziranje manifestacija, sredstva za čišćenje, uredski materijal
7. Sanja Njavro, k.č. 1663/2 i dio 1663/5, k.o. Črnomerec – Šestinski dol 62A – očitovanje o raspolaganju, traži se
8. Šestinski dolo 113 – zahtjev za uklanjanje spremnika za otpad, zeleni otok ( staklo, plastika, papir)
9. Ulica Vrhovec kod kbr. 48A – postava uzdignute plohe, očitovanje – traži se
10. Postavljanje stupića u ulici Kunišćak
11. Informacije, pitanja i prijedlozi
· Ulica Vrhovec – uvođenje parkiranja

Ad. 1.   Ostavka predsjednice VMO Šestisnki dol - Vrhovec

Predsjednica otvara raspravu o svom prijedlogu za ostavku na mjesto predsjednika VMO Šestinski dol – Vrhovec.
Nakon rasprave , sljedeći zaključak primljen na znanje:

              ZAKLJUČAK
  o razrješenju predsjednice  
       Vijeća Mjesnog odbora Šestinski dol – Vrhovec  

1. Prima se na znanje ostavka TENE ZENKO MILOVIĆ na dužnost predsjednice Vijeća Mjesnog odbora Šestinski dol – Vrhovec.  

2. TENA ZENKO MILOVIĆ razrješuje se dužnosti predsjednice Vijeća Mjesnog odbora Šestinski dol – Vrhovec s danom primanja ostavke na znanje, 30. ožujka 2023.

3. Ovaj će zaključak biti objavljen na oglasnoj ploči u sjedištu Mjesnog odbora 
Šestinski dol –Vrhovec. 


Ad. 2.  Imenovanje predsjednika VMO Šestinski dol - Vrhovec

Potpredsjednica, Božena Horvat-Alajbegović nastavlja sjednicu te čita prijedlog za izbor novog predsjednika VMO Šestinski dol – Vrhovec.

Vijećnici, Dario Pričar i Josip Burek napuštaju sjednicu. 
Nakon rasprave s 5 glasova ZA, usvoje slijdeći:


    Z A K LJ U Č A K
o izboru predsjednika Vijeća Mjesnog odbora Šestinski dol – Vrhovec  

	1.    Za predsjednika Vijeća Mjesnog odbora Šestinski dol – Vrhovec  izabrana je 
                   IVONA MOLAN.  

2.    Ovaj će zaključak biti objavljen na oglasnoj ploči u sjedištu Mjesnog odbora 
       Šestinski dol –Vrhovec. 


Ad. 3.  Preimenovanje autobusnog stajališta „Drage - Kastenovac“ u „Kestenovac“

Predsjednica, Ivona Molan, nastavlja voditi sjednicu te otvara raspravu o prijedlogu za preimenovanje autobusnog stajališta „Drage – Kestenovac“ u „Kestenovac“.
Vijećnik, Dario Ptičar se vratio na sjednicu.
Nakon rasprave s 5 glasova ZA i 1 SUZDRŽANIM, donesen slijedeći:

ZAKLJUČAK
o preimenovanju autobusnog stajališta „Drage - Kestenovac“ u „Kestenovac“

1.	Vijeće Mjesnog odbora Šestinski dol – Vrhovec od nadležnih institucija traži preimenovanje autobusnog stajališta „Drage  - Kestenovac“ u „Kestenovac“.

2.	Ovaj Zaključak dostavlja se Gradskom uredu za mjesnu samoupravu, civilnu zaštitu i 
sigurnost i Vijeću Gradske četvrti Črnomerec na daljnje postupanje.


Ad. 4.  Ulica Podolje – zahtjev za uvođenje parkirne zone

Predsjednica otvara raspravu o prijedlogu stanara ulice Podolje koji traže uvođenje parkirne zone u ulici Podolje kako bi imali mogućnost kupovine parkirne karte.
Vijećnik, Josip Burek se vratio na sjednicu.
Nakon rasprave s 6 glasova ZA i 1 glasom PROTIV donesen slijedeći:

Z A K LJ U Č A K
o prijedlogu uvođenja parkirne zone za ulice,
Podolje i Vrtlarska

1. Vijeće Mjesnog odbora Šestinski dol - Vrhovec je raspravljalo je prijedlogu stanara ulice Podolje o mogućnosti uvođenja II parkirne zone u ulici Podolje.

2.	Zbog radova u bolnici Sestara milosrdnica uvedena je privremena regulacija prometa u ulicama Vinogradska, Podolje, Nad lipom čime je uskraćeno parkiranje stanara u tim ulicama. Slijedom navedenog ukazala se potreba za uvođenjem II parkirne zone u tim ulicama iz razloga kako bi stanari imali mogućnost kupovine parkirne karte za II zonu.

3.	Na prijedlog vijećnika i stanara, traži se uvođenje II parkirne zone u ulicama Podolje i Vrtlarska.	

4.	      Ovaj Zaključak dostavit će se u Gradski ured za mjesnu samoupravu, civilnu 
            zaštitu i sigurnost i Vijeću Gradske četvrti Črnomerec na daljnje postupanje.


Ad. 5.  GUP – prijedlog za očitovanje na izmjene

Predsjednica otvara raspravu.
Nakon rasprave jednoglasno donesen slijedeći:

Z A K LJ U Č A K
o mišljenju na Prijedlog Odluke o izradi izmjena i dopuna Generalnog urbanističkog plana Grada Zagreba

	1.	Vijeće Mjesnog odbora Šestinski dol - Vrhovec raspravljalo je o dostavljenom Prijedlogu Odluke o izradi izmjena i dopuna Generalnog urbanističkog plana Grada Zagreba.
	2.	Vijeće je predložen Prijedlog Odluke o izradi izmjena i dopuna Generalnog urbanističkog plana Grada Zagreba, primilo na znanje.
	3.	Ovaj Zaključka dostavit će se Gradskom uredu za mjesnu samoupravu, civilnu zaštitu i sigurnost te Vijeću Gradske četvrti Črnomerec na daljnje postupanje.

Ad. 6.  Ostali nespomenuti rashodi poslovanja – organiziranje manifestacija, sredstva za 
čišćenje, uredski materijal

Predsjednica otvara raspravu o točci dnevnog reda za koju kaže da je bilo potrebno dostaviti iskazati potrebe za sredstvima za čišćenje, za uredski materijal te potrebe za organiziranje manifestacija na području MO.
Slijedom toga potrebno je donijeti Zaključak po kojem bi se sredstva ONR mogla koristiti.
Nakon rasprave jednoglasno donesen slijedeći:

Z A K L J U Č A K
o prijedlogu utroška sredstava s pozicije
ostali nespomenuti rashodi poslovanja

I. Vijeće Mjesnog odbora Šestinski dol - Vrhovec iz Razdjela Proračuna Grada Zagreba 0502, na poziciji  150 – 3299 "Ostali nespomenuti rashodi poslovanja" za 2023. raspolaže sa  1.280,00 EUR.	
II. Vijeće Mjesnog odbora predlaže utrošak sredstava iz točke I. ovog zaključka na slijedeći način:
1. Protokolarne potrebe i nepredviđeni troškovi  Vijeća                  1.000,00  EUR 
2. Vijenci, svijeće i lampaši						     100,00  EUR
3. Sredstva za čišćenje						     180,00  EUR

                                                                             Ukupno:                             1.280,00 EUR
Za provođenje manifestacije Najljepša okućnica, balkon i vrt, donesen je slijedeći:


Z A K L J U Č A K
o odobrenju korištenja sredstava

1. Vijeće odobrava korištenje sredstava iz Razdjela Proračuna Grada Zagreba 0502 Pozicije 150-3299 „Ostali nespomenuti rashodi poslovanja“ Vijeća Mjesnog odbora Šestinski dol - Vrhovec,  za plaćanje troškova organiziranja Najljepša okućnica, balkon, vrt, na području Mjesnog odbora Šestinski dol – Vrhovec.

2. Ovaj se Zaključak dostavlja Gradskom uredu  za mjesnu samoupravu, civilnu zaštitu i sigurnost na daljnje postupanje.

Na sjednici su dostavljene 4 ponude za tisak plakata i zahvalnica. 
Odabrana je ponuda PRIN STUDIO, ali je potrebno provjeriti jeli u ponudi uračunata i priprema za tisak.


Ad. 7.   Sanja Njavro, k.č. 1663/2 i dio 1663/5, k.o. Črnomerec – Šestinski dol 62A – očitovanje o 
raspolaganju, traži se

Predsjednica pojašnjava točku dnevnog reda te otvara raspravu.
Nakon rasprave jednoglasno donesen slijedeći:

Z A K LJ U Č A K
o očitovanju na raspolaganje k.č. 1663/2 i dio 1663/5, k.o. Črnomerec

1. Vijeće Mjesnog odbora Šestinski dol - Vrhovec je raspravljalo o dopisu Gradskog ureda za upravljanje imovinom i stanovanja kojim se traži očitovanje na raspolaganje k.č. 1663/2 i dio 1663/5, k.o. Črnomerec. 

2.	Vijeće za navedene čestice k.č. 1663/2 i dio 1663/5, k.o. Črnomerec nema strategijskog interesa.

4.	      Ovaj Zaključak dostavit će se u Gradski ured za mjesnu samoupravu, civilnu 
            zaštitu i sigurnost i Vijeću Gradske četvrti Črnomerec na daljnje postupanje.

Ad. 8.   Šestinski dol 113 – zahtjev za uklanjanje spremnika za otpad, zeleni otok ( staklo, 
 plastika, papir)

Predsjednica čita dva zahtjeva za uklanjanje spremnika za otpad, zeleni otok (staklo, plastika i papir) na području ulice Šestinski dol kod k.br. 113. Prijedlog je da se uklone ili premjeste.
Nakon rasprave jednoglasno donesen slijedeći:

Z A K L J U Č A K
o prijedlogu za uklanjanje ili premještanje zelenog otoka,
Šestinski dol 113

1.	Vijeće Mjesnog odbora Šestinski dol – Vrhovec raspravljalo je o dva prijedloga za uklanjanje 
ili premještanja zelenog otoka (staklo, plastika i papir) s lokacije Šestinski dol kod k.br. 113.

2. 	Vijećnici ne prihvaćaju prijedlog uklanjanja ili premještanja zelenog otoka (staklo, plastika i 
papir) s lokacije Šestisnki dol 113 iz razloga što su isti potrebni na toj lokaciji.

3.	Ovaj Zaključak dostavit će se u Gradski ured za mjesnu samoupravu, civilnu zaštitu i 
sigurnost te Vijeću Gradske četvrti na znanje.



Ad. 9.  Ulica Vrhovec kod kbr. 48A – postava uzdignute plohe, očitovanje – traži se

Predsjednica otvara raspravu o prijedlogu Sektora za promet za premještanje uzdignute plohe u ulici Vrhovec sa lokacije kod k.br. 42 na lokaciju kod k.br. 48A.
Ovaj prijedlog je napravljen na zahtjev Dječjeg vrtića Sunčev sjaj koji su tražili postavljanje uzdignute plohe u ulici Vrhovec kod k.br. 45.
Nakon rasprave jednoglasno donesen slijedeći:

Z A K LJ U Č A K
o prijedlogu za postavljanje uzdignute plohe, Vrhovec 48A


1. Vijeće Mjesnog odbora Šestinski dol - Vrhovec je raspravljalo je o dopisu Sektora za promet koji traže očitovanje za postavljanje uzdignute plohe na lokaciju Vrhovec 48A uz uvjet da se ukloni uzdignuta ploha sa lokacije Vrhovec 42.

2.	Vijeće ne podržava navedeni prijedlog.

3.	      Ovaj Zaključak dostavit će se u Gradski ured za mjesnu samoupravu, civilnu 
                  zaštitu i sigurnost i Vijeću Gradske četvrti Črnomerec na daljnje postupanje


Ad. 10.  Postavljanje stupića u ulici Kunišćak

Dario Ptičar predlagatelj ove točke pojašnjava opravdanost traženja stupića na navedenim lokacijama.
Nakon rasprave, točka 1. usvojena jednoglasno a točka 2.,  sa 6 glasova ZA i 1 glasom PROTIV donesen slijedeći:

Z A K LJ U Č A K
o postavljanju (vraćanju) stupića u ulici Kunišćak

1.	Vijeće je raspravljalo o prijedlogu za postavljanje (vraćanju) zaštitnih stupića u ulici 
Kunišćak preko puta k.br. 40 do Domobranske ulice.

2.	Vijeće je raspravljalo o prijedlogu za postavljanje zaštitnih stupića u ulici Kunišćak 
(južna strana) od Vukasovićeve do ulice Antunovac.

3.	Ovaj Zaključak dostavit će se u Gradski ured za mjesnu samoupravu, civilnu 
            zaštitu i sigurnost i Vijeću Gradske četvrti Črnomerec na daljnje postupanje


Ad. 11.  Informacije, pitanja i prijedlozi
· Ulica Vrhovec – uvođenje parkiranja

Predsjednica čita obavijest o uvođenju parkiranja u ulici Vrhovec.
Predsjednica zatvara sjednicu.
Sjednica završila u   20:10 sati.					

Zapisnik sastavila:
Nevenka Antunović													     
[bookmark: _GoBack]KLASA:      024-08/23-003/110
URBROJ:    251-13-11-3/004-23-2
U Zagrebu,  30. ožujka 2023.					
								         Predsjednica
								Vijeća Mjesnog odbora 
Šestinski dol – Vrhovec

								        Ivona Molan



	
	
	
	

	
	
	



